b'\n_START_ARTICLE_\nSavonlinna (1876\xe2\x80\x931881)\n_START_PARAGRAPH_\nSavonlinna oli Savonlinnassa vuosina 1876\xe2\x80\x931881 ilmestynyt sanomalehti._NEWLINE_Maltillisen suomenmielisen Savonlinnan toimittaja oli kansakoulunopettaja Aleksander Ramstedt, joka perusti kaupunkiin my\xc3\xb6s kirjapainon. Savonlinnan ja l\xc3\xa4hiymp\xc3\xa4rist\xc3\xb6n lis\xc3\xa4ksi lehti levisi my\xc3\xb6s kauemmaksi Savoon ja Pohjois-Karjalaan. Kerran viikossa ilmestyneen Savonlinnan alkumenestys oli hyv\xc3\xa4, mutta jatkossa lehden sis\xc3\xa4lt\xc3\xb6 k\xc3\xb6yhtyi ja se lopetettiin taloudellisesti kannattamattomana. Lehden kirjapainon ostanut kaupunginvouti K. G. Ekman aloitti vuonna 1883 uuden Savonlinna-lehden.'